11. รายการระหว่างกัน

มาตรการหรือขั้นตอนการอนุมัติการทำรายการระหว่างกัน

รายการระหว่างกันที่เกิดขึ้นในช่วงที่ผ่านมา ได้แก่ การจำหน่ายสินค้า และการซื้อสินค้า
บริษัทได้ให้คณะกรรมการตรวจสอบเป็นผู้พิจารณารายการที่เกิดขึ้น
ซึ่งคณะกรรมการตรวจสอบพิจารณาแล้วเห็นว่า รายการจำหน่ายสินค้า
และรายการซื้อสินค้าดังกล่าวเป็นรายการที่เป็นไปตามการค้าปกติ
และบริษัทจ่ายและได้รับค่าตอบแทนในราคาปกติที่จำหน่ายบุคคลภายนอก สำหรับรายการซื้อที่ดิน
อาคารและอุปกรณ์นั้น
เป็นรายการที่เกิดขึ้นเพื่อนำไปใช้ก่อสร้างอาคารโรงงานเพื่อรองรับการขยายงานของบริษัท
ซึ่งเป็นรายการที่สมเหตุสมผล

สำหรับรายการระหว่างกันในอนาคต เช่น การจำหน่ายสินค้า และการซื้อสินค้า กับบริษัท
เพิ่มชัยพาณิชย์ จำกัด บริษัทมีนโยบายให้คณะกรรมการตรวจสอบของบริษัท
เป็นผู้พิจารณาและให้ความเห็นต่อรายการดังกล่าว
และขอให้กรรมการผู้มีส่วนได้ส่วนเสียไม่เข้าร่วมประชุม อย่างไรก็ตาม
การทำรายการดังกล่าวในอนาคตขึ้นอยู่กับเหตุผลและความจำเป็นของบริษัท
การรับและจ่ายค่าตอบแทนระหว่างกันจะต้องเป็นไปตามราคาปกติที่จำหน่ายบุคคลภายนอก
ซึ่งคณะกรรมการตรวจสอบของบริษัทจะเป็นผู้ให้ความเห็นต่อรายการดังกล่าว
โดยคณะกรรมการตรวจสอบจะนำราคาตลาดของผู้อื่นมาเปรียบเทียบกับราคาของบริษัทด้วย

สำหรับรายการซื้อที่ดิน เครื่องจักรและอุปกรณ์ บริษัทคาดว่าจะไม่เกิดขึ้นอีก
เนื่องจากบริษัทจะมีพื้นที่และกำลังการผลิตเพียงพอ สำหรับรองรับความต้องการของลูกค้า

นโยบายด้านราคา

คณะกรรมการตรวจสอบ จะเป็นผู้พิจารณา ถึงความจำเป็นและความสมเหตุสมผลของรายการนั้น
โดยคณะกรรมการตรวจสอบจะนำราคาของตลาดของผู้อื่นมาเปรียบเทียบกับราคาที่ทำรายการระหว่างกัน
ของบริษัทย่อยหรือกับบุคคลที่อาจมีความขัดแย้งทางผลประโยชน์

เหตุอันควรในการทำธุรกรรม

การทำธุรกรรม กับบุคคลที่เกี่ยวโยงกันภายหลังจาการแปรสภาพเป็นบริษัท มหาชน จำกัด
และการเข้าเป็นบริษัทจดทะเบียนในตลาดหลักทรัพย์แห่งประเทศไทย จะต้องปฏิบัติตามประกาศ กฎ
ระเบียบของตลาดหลักทรัพย์แห่งประเทศไทย และกฎหมายต่างๆ ที่เกี่ยวข้องดังนั้น
กรรมการหรือผู้บริหารท่านใดที่มีส่วนได้ส่วนเสีย หรือผลประโยชน์ ในการทำธุรกรรมในอนาคต
จะต้องเปิดเผยผลประโยชน์ ที่เกี่ยวข้องทั้งหมด และจะได้รับอนุญาต
ให้มีส่วนร่วมในการตัดสินใจในขั้นตอนใดๆก็ตาม

นโยบายหรือแนวโน้มการทำรายการระหว่างกัน

ในอนาคตหากบริษัทมีความจำเป็นต้องทำรายการระหว่างกันกับบุคคลที่อาจมีความขัดแย้งทางผลประโยชน์กับบริษัท
รวมถึงรายการระหว่างกันกับบริษัท เพิ่มชัยพาณิชย์ จำกัด
รวมถึงบริษัทอื่นใดที่มีผู้ถือหุ้นเช่นเดียวกับบริษัท เพิ่มชัยพาณิชย์ จำกัด
บริษัทมีนโยบายที่จะกำหนดเงื่อนไขต่าง ๆ
ให้เป็นไปตามลักษณะการดำเนินการค้าปกติและเป็นราคาตลาดซึ่งสามารถเปรียบเทียบได้กับราคาที่เกิดขึ้นกับบุคคลภายนอก
ทั้งนี้ บริษัทจะได้ให้คณะกรรมการตรวจสอบหรือผู้สอบบัญชีของบริษัท
พิจารณาตรวจสอบและให้ความเห็นถึงความเหมาะสมของราคาและความสมเหตุสมผลของการทำรายการด้วย

รายการระหว่างกันที่อาจเกิดขึ้นในอนาคตนั้น
กรรมการจะต้องปฏิบัติตามระเบียบที่กำหนดเกี่ยวกับการทำรายการระหว่างกัน
และกรรมการจะต้องไม่อนุมัติรายการใด ๆ ที่ตนหรือบุคคลที่อาจมีความขัดแย้งทางผลประโยชน์
ในลักษณะอื่นใดกับบริษัท
และจะต้องเปิดเผยรายการดังกล่าวต่อคณะกรรมการบริษัทเพื่อให้คณะกรรมการบริษัทพิจารณา
ซึ่งบริษัทจะต้องปฏิบัติให้เป็นไปตามกฎหมายว่าด้วยหลักทรัพย์และตลาดหลักทรัพย์ และข้อบังคับ
ประกาศ คำสั่ง หรือ

บุคคลที่อาจมีความขัดแย้ง ลักษณะความสัมพันธ์ รายการระหว่างกันในปี 2551 รายการคงค้าง

บริษัท เอส. ซี.สตีลเวิคส์ จำกัด เป็นนิติบุคคลที่ บริษัทถือหุ้นร้อยละ รายได้จากการขาย 0.0
ล้านบาท -

99.9 และมีกรรมการร่วมกัน เงินกู้ยืม 10.00 ล้านบาท 10.00 ล้านบาท รายได้ค่าเช่า 0.18
ล้านบาท -

บริษัท เพิ่มชัยพาณิชย์ จำกัด เป็นนิติบุคคล ซื้อ สินค้า 0.00 ล้านบาท 0.00 ล้านบาท

เป็นญาติสนิทกับกรรมการ

บริษัท เอเชียเมทัล จำกัด (มหาชน) เป็นนิติบุคคล ซื้อสินค้า 32.25 ล้านบาท -

เป็นญาติสนิทกับกรรมการ รายได้จากการขาย 5.95 ล้านบาท

-

บริษัท เพิ่มสหสาย สตีล จำกัด เป็นนิติบุคคล

เป็นญาติสนิทกรรมการ

หมายเหตุ

กรรมการบริษัท และ/หรือผู้ถือหุ้นบริษัท เอส ซี สตีลเวอร์ค จำกัด คือ

-   นายชูเกียรติ ยงวงศ์ไพบูลย์ เป็นกรรมการและผู้ถือหุ้นของบริษัท เพิ่มสินสตีลเวิคส์ จำกัด
    (มหาชน) เป็นกรรมการและผู้ถือหุ้นของบริษัท เอส ซี สตีลเวอร์ค จำกัด

-   นางชไมพร ยงวงศ์ไพบูลย์ เป็นกรรมการและผู้ถือหุ้นของ บริษัท เพิ่มสินสตีลเวิคส์ จำกัด
    (มหาชน) เป็นกรรมการและผู้ถือหุ้นของบริษัท เอส ซี สตีลเวอร์ค จำกัด

-   นายชูชีพ ยงวงศ์ไพบูลย์ เป็นกรรมการและผู้ถือหุ้นของ บริษัท เพิ่มสินสตีลเวิคส์ จำกัด
    (มหาชน) เป็นกรรมการและผู้ถือหุ้นของบริษัท เอส ซี สตีลเวอร์ค จำกัด

-   นายกริช สุธีรชัย เป็นกรรมการและผู้ถือหุ้นของ บริษัท เพิ่มสินสตีลเวิคส์ จำกัด (มหาชน)

-   นายสิงหนาท บัตรสมบูรณ์ เป็นกรรมการและผู้ถือหุ้นของ บริษัท เพิ่มสินสตีลเวิคส์ จำกัด
    (มหาชน) เป็นกรรมการและผู้ถือหุ้นของบริษัท เอส ซี สตีลเวอร์ค จำกัด